৯ সফর

৯ সফর হল ইসলামি বর্ষপঞ্জির দ্বিতীয় মাস সফরের নবম দিন। এটি হিজরি চান্দ্র পঞ্জিকা অনুসারে বছরের ৩৯তম দিন। এই দিনের পর হিজরি বছর শেষ হতে আরো ৩১৫ বা ৩১৬ দিন বাকি থাকে। 

 ঘটনাবলি 
 ৪৯৫ হিজরি –আল-আমির বিআহকামিল্লাহ আল-মানসুর ইবনে আহমদ আল-মুস্তা‘লি বিল্লাহ ফাতেমীয় খিলাফতের সিংহাসনে আরোহণ করেন। তিনি ফাতেমীয় খিলাফতের ধারাবাহিকতায় দশম খলিফা ছিলেন।
 ৫৪৩ হিজরি–দ্বিতীয় ক্রুসেডের সময় ক্রুসেডাররা দামেস্ক নগরীর ওপর আরোপিত অবরোধ প্রত্যাহার করে। তারা শহর দখলের উদ্দেশ্যে চারদিক থেকে অবরোধ করে রেখেছিল; কিন্তু মুসলমানদের প্রতিরোধে ক্রুসেডাররা পিছু হটতে বাধ্য হয় এবং অবরোধ প্রত্যাহার করে।
 ৬৫৬ হিজরি–আব্বাসীয় খিলাফতের রাজধানী বাগদাদে হালাকু খান প্রবেশ করে। এর আগে সফর মাসের চতুর্থ দিনে আব্বাসীয় খলিফা আল-মুস্তা‘সিম বিল্লাহ কোনো শর্ত ছাড়াই মঙ্গোলদের কাছে নগরী সমর্পণের ঘোষণা দেন।
 ৬৫৮ হিজরি–তাতারদের হাতে আলেপ্পোর পতন ঘটে। বাগদাদ পতনের পর মঙ্গোল আগ্রাসনের মুখে পড়া শাম অঞ্চলের এটি ছিল প্রথম নগরী।
 ৯৫১ হিজরি– ইউরোপের রাজারা হাঙ্গেরির ওপর উসমানীয় সাম্রাজ্যের সার্বভৌমত্ব স্বীকার করে নেয়। হাঙ্গেরি বিজয় ও ইসলামি সাম্রাজ্যের অন্তর্ভুক্তির পর প্রায় বিশ বছর ধরে চলা যুদ্ধের পর এই স্বীকৃতি আসে।
 ১১০৭ হিজরি – উসমানীয় নৌবহর গ্রিসের নিকটবর্তী মিডিলি দ্বীপের জলসীমার বাইরে ভেনিসীয় নৌবহরের বিরুদ্ধে এক নৌযুদ্ধে অবতীর্ণ হয়। এতে প্রায় পাঁচ হাজার ভেনিসীয় নিহত হয়, বিপরীতে উসমানীয়দের নিহতের সংখ্যা ছিল তিনশো।
 ১২৩৬ হিজরি – ফাস আল-বালি এলাকার অধিবাসীরা মুলাই ইব্রাহিম ইবনে ইয়াজিদের প্রতি বাইয়াত প্রদান করে, যার মাধ্যমে তারা তৎকালীন সুলতানের আনুগত্য ত্যাগ করে ভিন্ন ব্যক্তিকে ক্ষমতায় আনে।
 ১৩১০ হিজরি –প্রথমবারের মতো বিখ্যাত সাংস্কৃতিক সাময়িকী “আল-হিলাল” প্রকাশিত হয়। এই পত্রিকাটি আরব সাহিত্য, সংস্কৃতি ও বুদ্ধিবৃত্তিক চর্চার ক্ষেত্রে একটি গুরুত্বপূর্ণ মাইলফলক হিসেবে বিবেচিত হয়।
 ১৩২৮ হিজরি–মিশরের সাবেক প্রধানমন্ত্রী বুতরুস পাশা নিরোজ (বুতরুস গালি) নিহত হন। তাকে হত্যা করেন ইব্রাহিম নাসিফ আল-ওয়ারদানি।
 ১৩৩৭ হিজরি–
 রুশ কমিউনিস্ট সরকার প্রথম বিশ্বযুদ্ধ চলাকালে অক্ষশক্তির সঙ্গে স্বাক্ষরিত ব্রেস্ট-লিতোভস্ক শান্তি চুক্তি বাতিল ঘোষণা করে।
 মিত্রবাহিনী তৎকালীন উসমানীয় সাম্রাজ্যের রাজধানী ইস্তাম্বুল দখল করে নেয়।
 ১৩৫৪ হিজরি – তিউনিসিয়ায় নিযুক্ত ফরাসি শাসক বার্তোঁ জনপ্রিয় ব্যঙ্গাত্মক পত্রিকা “আয-যাহু” প্রকাশ বন্ধ করে দেন। পত্রিকাটির মালিক ছিলেন তিউনিসীয় কবি ও লোকসাহিত্যিক উসমান আল-গারবি।
 ১৩৫৭ হিজরি–তিউনিসীয় জনগণ ঔপনিবেশিক ফরাসি শাসনের বিরুদ্ধে ব্যাপক গণআন্দোলনে ফেটে পড়ে। এই আন্দোলন ইতিহাসে “৯ এপ্রিলের বিপ্লব” নামে পরিচিত।
 ১৩৬২ হিজরি– তিউনিসিয়ায় ঐতিহাসিক কাসেরিন পাসের যুদ্ধ সংঘটিত হয়। এতে আফ্রিকায় নিযুক্ত জার্মান সেনাপতি এরউইন রোমেল মিত্রবাহিনীর অবস্থানের ওপর আক্রমণ পরিচালনা করেন।
 ১৩৬৫ হিজরি – আলবেনিয়া আনুষ্ঠানিকভাবে রাজতন্ত্র বিলুপ্ত করে নিজেকে গণতান্ত্রিক প্রজাতন্ত্র ঘোষণা করে। একই সঙ্গে এনভার হোজা রাষ্ট্রের নেতৃত্ব গ্রহণ করেন।
 ১৩৯৯ হিজরি – ইমাম রুহুল্লাহ খোমেনির নেতৃত্বে ইরানে ইসলামি বিপ্লব সফল হয়, যার মাধ্যমে ইসলামি প্রজাতন্ত্র ইরান প্রতিষ্ঠিত হয়।
 ১৪০৪ হিজরি –সৌদি আরবের রাজধানী রিয়াদে রাজা খালিদ আন্তর্জাতিক বিমানবন্দর উদ্বোধন করা হয়। এটি আয়তনের দিক থেকে বিশ্বের বৃহত্তম বিমানবন্দরগুলোর একটি; এর মোট আয়তন প্রায় ২২১ বর্গকিলোমিটার।
 ১৪০৮ হিজরি–তিউনিসীয় রাষ্ট্রপতি হাবিব বুরগিবা জাইনুল আবেদিন বিন আলিকে তিউনিসের প্রধানমন্ত্রী নিযুক্ত করেন।
 ১৪১৭ হিজরি–সৌদি আরবের খোবারে টাওয়ার বিস্ফোরণে মার্কিন সেনাবাহিনীর ১৬ জন নিহত হন।
 ১৪২৮ হিজরি–
 আন্তর্জাতিক বিচার আদালত সিদ্ধান্ত প্রদান করে যে, ১৯৯৫ সালে বসনিয়া ও হার্জেগোভিনায় স্রেব্রেনিৎসা হত্যাকাণ্ডে প্রায় ৮ হাজার মুসলিম নিহত হওয়া একটি গণহত্যামূলক অপরাধ। তবে আদালত এর জন্য সার্বিয়াকে দায়ী করার বিষয়ে অনিচ্ছুক ছিল।
 কুয়েত ঘোষণা করে যে, দেশটির চিড়িয়াখানা ও কিছু পোল্ট্রি খামারে ২০টি পাখি পাখি ফ্লুতে আক্রান্ত হয়েছে।
 ১৪৩২ হিজরি–তিউনিসিয়ার মন্ত্রী মুহাম্মদ ঘানুশি ঘোষণা করেন যে, তিনি সাময়িকভাবে দেশটির ক্ষমতা গ্রহণ করবেন। কারণ রাষ্ট্রপতি জাইনুল আবেদিন বিন আলি নিজের দায়িত্ব পালন করতে পারছেন না।
 ১৪৩৫ হিজরি– বাংলাদেশের আন্তর্জাতিক অপরাধ ট্রাইব্যুনাল বাংলাদেশ জামায়াতে ইসলামির সাধারণ সম্পাদক আব্দুল কাদের মোল্লাকে ফাঁসিতে দণ্ড দেয়।
 ১৪৪০ হিজরি–
 ভারতীয় পঞ্জাবের অমৃতসর শহরে একটি ট্রেন দুর্ঘটনায় অন্তত ৬০ জন নিহত হন।
 সৌদি আরব ঘোষণা করে যে, সাংবাদিক জামাল খাশোগি তুরস্কের সৌদি দূতাবাসে নিহত হয়েছেন। এর আগে দূতাবাসে প্রবেশ করার কয়েকদিন পরই ২২ মুহররম তিনি নিখোঁজ হয়েছিলেন।

 জন্ম 
 ১২৬৩ হিজরি – আব্দুল মাজিদ খানি, মুসলিম পণ্ডিত, সুফি ও সিরীয় কবি।
 ১৩৪৪ হিজরি– আহমদ সাঈদ, মিশরীয় উপস্থাপক।
 ১৩৬৮ হিজরি–আবুল আব্বাস, ফিলিস্তিনি রাজনৈতিক নেতা।
 ১৩৭৮ হিজরি–আসার আল-হাকিম, মিশরীয় অভিনেত্রী।

 মৃত্যু 
 ৩৭ হিজরি – আম্মার ইবনে ইয়াসির, সাহাবি ও প্রথম ইসলাম গ্রহণকারী ব্যক্তিদের একজন।
 ৫৯৫ হিজরি – ইবনে রুশদ, আন্দালুসের ইসলামি পণ্ডিত, দার্শনিক ও চিকিৎসক।
 ১৩২৮ হিজরি–বত্রস পাশা নেরোজ গালি, মিশরীয় প্রধানমন্ত্রী।
 ১৩৬৫ হিজরি – সাফিয়া জঘলুল, মিশরীয় নেতা সাদ জঘলুলের স্ত্রী।
 ১৩৬৯ হিজরি–বশারা ওয়াকিম, মিশরীয় অভিনেতা।
 ১৪১৩ হিজরি–আবুল কাসেম খুয়েই, শিয়া ধর্মীয় নেতা।
 ১৪৩৫ হিজরি– আব্দুল কাদের মোল্লা, জামাতে ইসলামি বাংলাদেশের সাধারণ সম্পাদক। 

 আরো দেখুন 

 সফর
 ১ সফর
 ৪ সফর

 গ্রন্থপঞ্জি 



















 তথ্যসূত্র 
বিষয়শ্রেণী:হিজরি তারিখ
বিষয়শ্রেণী:ইসলামি বর্ষপঞ্জির দিন
বিষয়শ্রেণী:সফর

 বহিঃসংযোগ 

 এখানে দেখুন: সফর মাসে যা ঘটেছিল
 আরবি এনস্লাইক্লোপিডিয়া
 ইসলামি এনস্লাইক্লোপিডিয়া
 আরব সেলিব্রেটিদের জীবনী তথ্য
 খেলোয়াড়দের জীবনী তথ্য